ฟันหน้ามีสีเหลืองและเลือดออกตามไรฟัน สาเหตุและวิธีแก้ไข?
ฟันข้างหน้าเหลือง ฟันข้างหน้าเหลือง ผู้ถาม ลักษณานครราชสีมา ฟันหน้ามีสีเหลืองแล้วก็มีเลือดออกตามไรฟัน มีวิธีการรักษาหรือทางแก้ไขอย่างไร ดิฉันอายุ ๑๔ ปี มีปัญหา คือ รู้สึกว่าฟันข้างหน้าจะไม่ค่อยแข็งแรง เพราะว่าฟันซี่ข้างหน้านั้นมีสีเหลือง บางทีก็มีเลือดออกตามไรฟันด้วย จึงขอเรียนถามคุณหมอดังต่อไปนี้ ๑ มีวิธีใดบ้างจะทำให้ฟันข้างหน้าขาวขึ้นบ้างคะ ๒ จะมีทางแก้ไขอย่างไรบ้างคะ คุณหมอช่วยแนะนำด้วยค่ะ ๓ ค่าใช้จ่ายประมาณเท่าไร ๔ สามารถทำได้ที่ไหนบ้าง ขอความอนุเคราะห์จากคุณหมอช่วยตอบด้วยนะคะ ผู้ตอบ ทพไพฑูรย์ สุริยะวงศ์ไพศาล ปัญหาฟันหน้าของคุณมีสีเหลือง และมีเลือดออกตามไรฟันด้วย ผมขอแยกตอบเป็น ๒ เรื่อง คือ ๑ เรื่องเลือดออกตามไรฟัน เป็นลักษณะของเหงือกที่มีการอักเสบ โดยมากมักพบว่า เป็นสาเหตุของคราบแบคทีเรียที่เกาะบนผิวฟัน โดยเฉพาะบริเวณขอบเหงือก มีมากเกินไป แก้ไขโดยการทำความสะอาดฟันหลังอาหารทุกมื้อหรืออย่างน้อยก็เช้า-เย็นก่อนนอน ถ้ามีคราบหินปูนมากด้วยก็ต้องไปให้หมอฟัน ขูดออก ปกติแนะนำให้ทำปีละ ๑-๒ ครั้ง นอกจากนี้ยังมีอีกสาเหตุที่พบได้น้อยกว่า คือ ปากหุบไม่สนิท เวลานอนหลับ ซึ่งอาจเป็นเพราะต้องนอนหายใจทางปากแทนทางจมูก ที่มักเกิดจากการคัดจมูกเพราะเป็นหวัด หอบหืด หรือภูมิแพ้เรื้อรัง เมื่อปากต้องสัมผัส กับอากาศมากเกินไป เนื้อเยื่อในช่องปากก็จะแห้ง ขาดน้ำลายหล่อเลี้ยงให้ความชุ่มชื้น ก็เกิดการอักเสบของเหงือกได้เช่นกัน บางครั้งการหุบปากได้ไม่สนิท ยังอาจมีผลมาจากการสบฟัน หรือการเรียงตัวของฟันหน้าไม่ปกติ เช่น ฟันหน้าบนยื่นออกมามากไป หรือขากรรไกรล่างกับขากรรไกรบนอยู่เหลื่อมกันมากไปไม่สมดุล ซึ่งเป็นปัญหาที่ซับซ้อนพอสมควร ต้องได้รับการตรวจโดยละเอียดอีกครั้งก่อนทำการแก้ไข ๒ เรื่องสีฟันที่เหลืองผิดปกติ ซึ่งแยกออกได้เป็น ๒ กรณี คือ ก กรณีที่เป็นกับฟันทุกซี่ในช่องปาก ซึ่งมักพบว่า เกิดจากการใช้น้ำดื่มที่มีแร่ธาตุบางอย่างปนเปื้อนอยู่มากเกินไป โดยเฉพาะ คือ แร่ฟลูออไรด์ ซึ่งทำให้สีฟันผิดปกติได้ ตั้งแต่เป็นรอยตกกระ ด่างขาว เป็นจุดสีน้ำตาล หรือเป็นสีน้ำตาลเข้ม นอกจากนี้ยังมีอีกสาเหตุที่มักพบบ่อย คือ การใช้ยาบางชนิด โดยเฉพาะคือยาปฏิชีวนะ อย่างไม่ถูกวิธี การแก้ไขทำได้โดยการฟอกสีฟันทั้งปาก ค่าใช้จ่ายประมาณ ๔๐๐๐ บาทขึ้นไป ข กรณีที่เป็นกับฟันบางซี่ ส่วนมากเกิดจากฟันที่ได้รับการรักษารากฟันแล้ว หรือฟันที่มีพยาธิสภาพในโพรงประสาทฟัน หรือฟันนั้น ได้รับอุบัติเหตุมาก่อน ซึ่งแก้ไขได้โดยการฟอกสีฟันเฉพาะซี่ หรือทำครอบฟัน อาจเลือกทำเฉพาะส่วนหน้าก็ได้ ไม่ต้องครอบทั้งซี่ ขึ้นอยู่กับการสบฟันว่าผิดปกติมากน้อยเพียงไร และเนื้อฟันเดิมมีสภาพเป็นอย่างไร ถ้าฟอกสีฟันซี่เดียว ค่าใช้จ่ายไม่น่าจะเกิน ๑๐๐๐ บาท แต่ถ้าทำครอบฟันก็จะแพงขึ้น อาจเป็น ๔๕๐๐ บาทขึ้นไป ทั้งหมดนั้นสามารถทำได้ทั้งในโรงพยาบาลของรัฐที่มีหมอฟันประจำอยู่ หรือโรงพยาบาลหรือคลินิกเอกชน ซึ่งค่าใช้จ่ายก็จะแตกต่างกันไป
ปัญหาฟันหน้ามีสีเหลืองและเลือดออกตามไรฟัน แยกได้เป็น 2 ประเด็นหลักดังนี้


1. เลือดออกตามไรฟัน:
สาเหตุ: เกิดจากการอักเสบของเหงือก มักมาจากคราบแบคทีเรียที่สะสมบนผิวฟัน โดยเฉพาะบริเวณขอบเหงือก มีปริมาณมากเกินไป
วิธีแก้ไข:
รักษาความสะอาดฟันหลังอาหารทุกมื้อ หรืออย่างน้อยเช้า-เย็นก่อนนอน
ขูดหินปูนเป็นประจำ ปีละ 1-2 ครั้ง
หลีกเลี่ยงการนอนหลับด้วยการหายใจทางปาก
ปรึกษาหมอฟันเพื่อตรวจหาสาเหตุอื่นๆ เพิ่มเติม เช่น ปัญหาการสบฟันหรือเรียงตัวของฟัน

2. ฟันหน้ามีสีเหลือง:
สาเหตุ: แบ่งเป็น 2 กรณี
กรณีฟันทุกซี่: เกิดจากการใช้น้ำดื่มที่มีแร่ธาตุบางชนิดปนเปื้อน เช่น แร่ฟลูออไรด์ ยาปฏิชีวนะ
กรณีฟันบางซี่: เกิดจากฟันที่ได้รับการรักษารากฟัน ฟันที่มีพยาธิสภาพในโพรงประสาทฟัน หรือฟันเคยได้รับอุบัติเหตุ
วิธีแก้ไข:
กรณีฟันทุกซี่: ฟอกสีฟันทั้งปาก
กรณีฟันบางซี่:
ฟอกสีฟันเฉพาะซี่
ทำครอบฟัน
ค่าใช้จ่าย:
ฟอกสีฟันทั้งปาก: ประมาณ 4,000 บาทขึ้นไป
ฟอกสีฟันเฉพาะซี่: ไม่เกิน 1,000 บาท
ทำครอบฟัน: 4,500 บาทขึ้นไป
สถานที่:
โรงพยาบาลของรัฐที่มีหมอฟันประจำอยู่
โรงพยาบาลหรือคลินิกเอกชน
16.ทันตกรรม Dentistry